**APSTIPRINĀTS**

 VSIA „Piejūras slimnīca“ iepirkuma komisijas

 2019.gada 23.maija sēdē, protokols Nr.9

*Par iepirkuma "Par ēdināšanas pakalpojumiem*

*VSIA "Piejūras slimnīca"”, ID Nr. PS 2019/01,*

*nolikuma skaidrojumiem*

VSIA “Piejūras slimnīca” Iepirkumu komisija (turpmāk – Komisija) sniedz šādus skaidrojumu par iepirkuma “Par ēdināšanas pakalpojumiem VSIA „Piejūras slimnīca”” (PS 2019/01) nolikumu:

**Jautājums:**

Iepirkuma nolikumā 2.16.8. punktā minēti 10 (desmit) pasūtītāja noteiktie produkti, kuriem, visā līguma darbības laikā jāatbilst paaugstinātas kvalitātes prasībām, kas tiek piegādāti videi draudzīgā veidā. Savukārt, nolikuma 4.3.1. punktā pie piedāvājuma izvēles kritērijiem, apakšpunktā 2.1. tiek minēts, ka pretendents saņems maksimālo punktu skaitu, ja piedāvās vairāk nekā 35 (trīsdesmit pieci) produktus. Lūdzam sniegt precizējumu par iesniedzamo produktu skaitu.

**Atbilde:**

Nolikuma 2.16.8. punktā norādīti 10 (desmit) produkti, kuriem visā līguma darbības laikā jāatbilst paaugstinātas kvalitātes prasībām un kas tiek piegādāti videi draudzīgā veidā, un kuri pretendentiem obligāti jāiekļauj savos piedāvājumos.

Papildu pasūtītāja noteiktajiem 10 (desmit) produktiem, pretendenti var piedāvāt neierobežotu skaitu produktus, kas atbilst paaugstinātas kvalitātes prasībām.

Saskaņā ar nolikuma 4.3.1.punktā noteikto kritēriju 2.1. “*Produktu kvalitātes apliecinājumi*”, maksimālo punktu skaitu piešķir piedāvājumam, kurā iekļauts lielākais skaits BL, NPKS vai LPIA produktu ēdināšanas pakalpojuma nodrošināšanai. Ja pretendents piedāvās 35 (trīsdesmit pieci) vai vairāk produktus, tas saņems tikai maksimālo punktu skaitu un papildu punkti par produktu skaitu virs 35 (trīsdesmit pieci) netiks piešķirti.

**Jautājums:**

Nolikuma 3.5. punkta apakšpunktā 3.5.1. tiek prasīts iesniegt iepirkuma dokumentus elektroniskā formā ar Microsoft Office 2010 rīkiem lasāmā formā. Tā kā, dokumentus Microsoft Office formātā ir iespējams rediģēt, vai ir pieļaujams iesniegt iepirkuma dokumentus elektroniski PDF formātā?

**Atbilde:**

Nolikuma 3.5.4.punkts nosaka, ka “*dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu*”.

Neatkarīgi no tā, kādā formātā ir sagatavoti dokumenti, Elektronisko iepirkumu sistēmā saņemtos piedāvājumus nav iespējams rediģēt.

**Jautājums:**

Obligāts nosacījums ir telpu apskate. Telpu apsekošanas akts tika parakstīts telpu apsekošanas brīdī, bet kontaktpersona A. Rauga apsekošanas aktu neizsniedza pretendentam. Vai pretendentam apsekošanas akts jāpievieno pie iepirkuma, vai kontaktpersona A. Rauga apsekošanas aktu būs iesniedzis iepirkuma komisijai?

**Atbilde:**

Saskaņā ar nolikuma 2.15.punktu, Komisija pārliecinās par telpu apskates faktu pēc Telpu apskates lapas.

Telpu apskates lapu Komisijai ir iesniedzis VSIA „Piejūras slimnīca” tehniskais direktors Aigars Rauda.

**Jautājums:**

Ņemot vērā iepirkuma nolikuma noteiktās prasības un iesniedzamo dokumentu apjomu, lūdzam, iepirkuma komisiju, pagarināt iepirkuma piedāvājuma iesniegšanas termiņu.

**Atbilde:**

Izvērtējot Pasūtītāja vajadzības, Komisija nolemj iepirkuma piedāvājumu iesniegšanas termiņu nepagarināt.